CELEX: 62011TN0209
Language: el
Date: 2011-04-05 00:00:00
Title: Υπόθεση T-209/11: Προσφυγή της 5ης Απριλίου 2011 — MB System κατά Ευρωπαϊκής Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/28
            
         Προσφυγή της 5ης Απριλίου 2011 — MB System κατά Ευρωπαϊκής Επιτροπής
   (Υπόθεση T-209/11)
   2011/C 186/53
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: MB System GmbH & Co. KG (Nordhausen, Γερμανία) (εκπρόσωπος: G. Brüggen, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής K(2010) 8289 τελικό της 14ης Δεκεμβρίου 2010, σχετικά με την κρατική ενίσχυση υπ. αριθ. C-38/2005 (πρώην NN 52/2004) που χορήγησε η Γερμανία στην Biria-Gruppe·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τους εξής λόγους:
   Εσφαλμένη εκτίμηση των πραγματικών περιστατικών
   
               —
            
            
               εσφαλμένη εκτίμηση των πραγματικών περιστατικών κατά τον χαρακτηρισμό της επιχειρήσεως ως προβληματικής·
            
         
               —
            
            
               μη εφαρμογή των κατευθυντήριων γραμμών του 1999 όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων κατά τον χαρακτηρισμό της επιχειρήσεως ως προβληματικής και την εξέταση της σημασίας της «δεσμευτικής επιστολής προθέσεων»·
            
         
               —
            
            
               ανεπαρκής αιτιολόγηση της αποκλίσεως από τις κατευθυντήριες γραμμές του 1999 κατά τον χαρακτηρισμό των επιχειρήσεων ως προβληματικών και την εξέταση της σημασίας της «δεσμευτικής επιστολής προθέσεων»·
            
         
               —
            
            
               εσφαλμένη εκτίμηση κατά τον καθορισμό της αξίας των ενισχύσεων που έπρεπε να ανακτηθούν λόγω μη συνεκτιμήσεως της «δεσμευτικής επιστολής προθέσεων» κατά τον καθορισμό της αξίας των ενισχύσεων που έπρεπε να ανακτηθούν.